ኢትዮጵያ በግንባታ ፈቃድ አሰጣጥና ንብረት ምዝገባ ከፍተኛ መሻሻል አሳይታለች
አዲስ አበባ፡- ኢትዮጵያ በዓለም አቀፍ ደረጃ የግንባታ ፈቃድ አሰጣጥ እና የንብረት ምዝገባ ላይ ከፍተኛ መሻሻል ማስመዝገቧን የዓለም ባንክ አስታወቀ፡፡በኢትዮጵያ ለኢንቨስትመንት ምቹ ሁኔታን ለመፍጠር የተከናወኑ የማሻሻያ ስራዎችንና በቀጣይ ሊከናወኑ የሚገቡ ስራዎች ዙሪያ በኢኖቬሽንና ቴክኖሎጂ ሚኒስቴር ውይይት ሲካሄድ የዓለም ባንክ የኢትዮጵያ ተወካይ ወይዘሪት ፋንቱ ፋሪስ እንደተናገሩት፤ ባለፈው ሳምንት ይፋ በተደረገው የዓለም አቀፍ የቢዝነስ ከባቢ አመቺነት ሪፖርት መሰረት ኢትዮጵያ ከ190 የዓለም ሀገራት በ159ኛ ደረጃ ላይ ትገኛለች፡፡ ደረጃው የወጣው በ10
ዘርፎች ለቢዝነስ አመቺ
ሁኔታን ለመፍጠር የተሰሩ
ስራዎችን መሰረት በማድረግ
ሲሆን ኢትዮጵያ ካለፈው
ዓመት ታህሳስ ወር
ጀምሮ ለቢዝነስ ምቹ ሁኔታን ለመፍጠር ባከናወነቻቸው ተግባራት በተለይም የግንባታ ፈቃድ አሰጣጥ እና የንብረት ምዝገባ ላይ በዓለም አቀፍ ደረጃ ይበል የሚያሰኝ መሻሻል ካስመዘገቡት ሀገራት አንዷ እንድትሆን አስችሏታል ብለዋል፡፡በግንባታ ፈቃድ አሰጣጥ ዙሪያ 24 ደረጃዎችን አሻሽላለች ያሉት ወይዘሪት ፋንቱ፤ በተለይም የግንባታ ስራ ከተጠናቀቀ በኋላ የመጨረሻ ምርመራ በኢትዮጵያ ውስጥ እንደ አዲስ ተግባራዊ እንዲሆን መደረጉ፤ የግንባታ ባለሙያዎች አስፈላጊ የሙያ ብቃት እንዲኖራቸው በማድረግና፤ ይህንኑ የሚያረጋግጥ የህግ ማዕቀፍ ማውጣቷ ለተመዘገበው መሻሻል የራሱን አስተዋጽኦ አበርክቷል ብለዋል፡፡እንደ ወይዘሪት ፋንቱ
ማብራሪያ፤ ኢትዮጵያ የንብረት
ምዝገባ ሂደት ላይ
አንድ ግለሰብ ንብረት
ገዝቶ በሚያስመዘግብበትና በሚያዛውርበት
ሂደት ጋር ተያይዘው
ያሉ አሰራሮች የበለጠ
ግልጽና ተደራሽነት ያላቸው እንዲሆኑ መደረጉ በዓለም አቀፍ ደረጃ እውቅና እንዲሰጣት አድርጓል፡፡ ወይዘሪት ፋንቱ ዝቅተኛ ውጤት የተመዘገቡባቸው ዘርፎች መኖራቸውንም አብራርተዋል፡፡ በአንድ ኩባንያ ውስጥ አናሳ ድርሻ ያላቸው ኢንቨስተሮች በኩባኒያው ውስጥ ምን ያህል የህግ ከለላ እንደሚኖረው የሚደነግግ የህግ ማዕቀፍ አለመኖሩ በዘርፉ አነስተኛ ውጤት እንድታስመዘግብ አድርጓታል፡፡ የንግድ ህጉ ተሻሽሎ አለመቅረቡ ሀገሪቱ አነስተኛ ውጤት እንድታስመዘግብ ሚና ነበረው ብለዋል፡፡በዘርፉ ያለውን ችግር ለመቅረፍና ሀገሪቱ ያላትን ደረጃ ለማሻሻል ለጠቅላይ ሚኒስትር ዶክተር አብይ አህመድ ተጠሪ የሆነ ኮሚቴ የአጭር መካከለኛ እና የረጅም ጊዜ እቅዶችን አዘጋጅቶ ወደ ስራ ገብቷል፡፡ በዓለም አቀፍ ደረጃ ለኢንቨስትመትና ንግድ የተመቹ ሀገራት የሚለዩበት መስፈርት ከፈረንጆቹ 2020 ጀምሮ ከ10 ወደ 12 ከፍ እንደሚልም ይፋ ሆኗል፡፡ መላኩ ኤሮሴአዲስ ዘመን ጥቅምት 20/2012